Danie du Toit - Wikipedia
5 Oktober 1992 (1992-10-05) (28 jaar oud)
Nadat Du Toit matrikuleer het aan Hoër Jongenskool Paarl in 2010 het hy sy tersiêre studies voortgesit aan die Universiteit Stellenbosch. In 2013 behaal hy sy BA-graad in Taal en Kultuur en die daaropvolgende jaar sy honneursgraad (cum laude) in Geskiedenis met sy skripsie wat die rol van vroue in Suid-Afrika beskryf en die misplaasde posisie van plaaswerkers in die Suid-Afrikaanse wynbedryf - in 2016 verwerf hy sy meestersgraad. Tydens sy studies het hy ook deeltyds gehelp om onder andere opstelle te merk vir Geskiedenis, as studiementor tweedejaarstudente akademiese leiding te gee en in 2016 en 2017 was hy ook 'n deeltydse dosent aan die Universiteit Stellenbosch. Du Toit het tydens sy studies verskeie beurse ontvang, onder andere: die HB Thom Beurs (2015), die Meriete Beurs (2015), die Claude Harris Leon Stigtingsbeurs (2014) en was op die kortlys vir die Rhodesbeurs (2016). In 2014 word hy as spreker genooi na die La Rochelle Meisies Hoërskool om die gehoor oor leierskap en sosiale interaksie toe te spreek.
In 2015 doen hy 'n aanbieding by ATKV se Crescendo Liedjieslypskool en van 2015 tot 2016 was Du Toit die aanbieder van die liedjieskryfwerkswinkels in Mitchells Plain, Kimberley en Potchefstroom. In 2016 spreek Du Toit skole in Worcester toe, onder die vaandel van ATKV, asook by Hoër Jongenskool Paarl, beide geleenthede oor die onderwerp: leierskap. Sedert 2012 tot 2015 was Du Toit betrokke by die Universiteit van Stellenbosch se jaarlikse studentesangkompetisie (sêr), waar hy baie van die liedjies self geskryf het en die voorsang hanteer het. Du Toit is ook medestigter, liedjieskrywer, sanger en kitaarspeler van die groep, Ysterkoei, wat die Suid-Afrikaanse battle of the bands (Rockspaaider) in 2007 gewen het. Du Toit het die musiek vir die film Liewe Lisa geskryf asook die temalied vir die film Stroomop. Du Toit is ook medestigter van die maatskappy, Spoegwolf Recording Studios en het die temalied vir die televisiereeks Sterlopers gekomponeer. Sedert 2005 tot vandag is hy deel van Strooidak, 'n kerkmusiekgroep. Du Toit se liedjie, Lenie Blou, het tweede plek behaal op die MK Top Tien. Dié liedjie het teen Junie 2020 meer as 113 000 kyke op YouTube gehad. In 2016 het die groep saam met ander gewilde muskiekgroepe op die televisieprogram op SABC3 se Jam Sandwich verskyn. Du Toit het saam met Niel van Deventer aan die vervaardiging, skryf en regie van die televisiereeks, Moskou se Kombuis, gewerk wat op die Via-kanaal uitgesaai is - Moskou is Du Toit se broer wat die sjef in Drum-restaurant se kombuis is en ook een van die lede van Spoegwolf. Vir 'n volgende televisieprogram, Spoegwolf Soek Nuwe Bloed, het Du Toit weer saam met Neil van Deventer gewerk waar die musiekgroep deur Suid-Afrika getoer het opsoek na 'n nuwe talentvolle kunstenaar om by die groep aan te sluit.
As gevolg van die feit dat skryf 'n integrale deel vorm van geskiedenis en sy liefde vir musiek, het Du Toit se skryftalent oorgevloei na liedjieskryf, kortverhale en gedigte. Sy skryftalent het hy reeds op hoërskool ontgin toe hy as redakteur vir sy skoolkoerant gewerk het. Op universiteitsvlak het hy oorvertalingswerk vir die Geskiedenis Fakulteit gedoen en in 2016 is een van sy gedigte, Ster-kyker, gepubliseer deur LAPA Uitgewers in 'n digbundel. 'n Artikel van hom is in 2014 in die Franschhoek Style tydskrif gepubliseer: Die impak van vroue in die Suid-Afrikaanse wynbedryf. In 2020 is sy digbundel Warmer Voor die Tuimeldroër gepubliseer.
↑ "SA aktrise en musikant verloof". Sarie. 12 April 2018. Geargiveer vanaf die oorspronklike op 21 Mei 2021. Besoek op 21 Mei 2021. Cite has empty unknown parameter: |1= (help)